2022.12.21.
HU
Az Európai Unió Hivatalos Lapja
L 327/29
15. cikk A mezőgazdasági birtokrendezéshez nyújtott támogatás A mezőgazdasági birtokrendezéshez nyújtott támogatás a Szerződés 107. cikke (3) bekezdésének c) pontja értelmében összeegyeztethet ő a belső piaccal, és mentesül a Szerződés 108. cikkének (3) bekezdése szerinti bejelentési kötelezettség alól, amennyiben megfelel az e rendelet I. fejezetében megállapított feltételeknek, továbbá a jogi és adminisztratív költségekre – beleértve a felmérések költségeit is – irányul és azokra korlátozódik, és nem haladja meg a ténylegesen felmerülő költségek 100 %-át.
16. cikk A gazdasági épületek áthelyezésére irányuló beruházásokhoz nyújtott támogatás (1) Az elsődleges mezőgazdasági termeléssel foglalkozó kkv-k részére gazdasági épületek áthelyezésére irányuló beruházásokhoz nyújtott támogatás a Szerződés 107. cikke (3) bekezdésének c) pontja értelmében összeegyeztethet ő a belső piaccal, és mentesül a Szerződés 108. cikkének (3) bekezdése szerinti bejelentési kötelezettség alól, amennyiben megfelel az e cikkben és a jelen rendelet I. fejezetében meghatározott feltételeknek.
(2)
A gazdasági épület áthelyezésének közérdekű célt kell szolgálnia.
Az e cikk alapján nyújtott támogatás indokául felhozott közérdek mibenlétét meg kell határozni az érintett tagállam vonatkozó rendelkezéseiben.
(3) Ha a gazdasági épület áthelyezése meglévő létesítmények lebontásából, elszállításából és újbóli felépítéséből áll, a támogatási intenzitás nem haladhatja meg az említett tevékenységek kapcsán ténylegesen felmerülő költségek 100 %-át.
(4) Ha az áthelyezés a meglévő létesítményeknek a (3) bekezdésben említett lebontásán, elszállításán és újbóli felépí­ tésén túlmenően a létesítmények korszerűsítését vagy a termelési kapacitás növekedését is eredményezi, akkor azon költségek tekintetében, amelyek a létesítmények korszerűsítése, illetve a termelési kapacitás növekedése kapcsán merültek fel, a beruházásokra vonatkozóan a 14. cikk (12)–(15) bekezdésében meghatározott támogatási intenzitásokat kell alkalmazni.
E bekezdés alkalmazásában nem minősül korszerűsítésre irányuló műveletnek az, ha valamely meglévő épületet vagy létesítményt egyszerűen új, korszerű épületre vagy létesítményre cserélnek anélkül, hogy ez a termelés vagy az alkal­ mazott technológia lényeges módosulásával járna.
(5) A maximális támogatási intenzitás mértéke az elszámolható költségek 100 %-áig terjedhet abban az esetben, ha az áthelyezés vidéki településekhez közeli tevékenységeket érint, és célja az életminőség javítása vagy a vidéki település környezeti teljesítményének fokozása.
17. cikk A mezőgazdasági termékek feldolgozásával vagy forgalmazásával kapcsolatos beruházásokhoz nyújtott támogatás (1) A mezőgazdasági termékek feldolgozásával vagy forgalmazásával kapcsolatos beruházásokhoz nyújtott támogatás a Szerződés 107. cikke (3) bekezdésének c) pontja értelmében összeegyeztethet ő a belső piaccal, és mentesül a Szerződés 108. cikkének (3) bekezdése szerinti bejelentési kötelezettség alól, amennyiben megfelel az e cikkben és az e rendelet I. fejezetében meghatározott feltételeknek.
(2) A mezőgazdasági termékek feldolgozásával vagy mezőgazdasági termékek forgalmazásával kapcsolatos tárgyi eszközökre vagy immateriális javakra vonatkozik.
(3)
Az élelmiszer-alapú bioüzemanyagok előállításával kapcsolatos beruházások e cikk alapján nem támogathatók.
(4) Azoknak a beruházásoknak az esetében, amelyekhez a 2011/92/EU irányelv értelmében környezeti hatásvizs­ gálatra van szükség, a támogatás nyújtását ahhoz a feltételhez kell kötni, hogy a hatásvizsgálat elvégzésének és az érintett beruházási projekt engedélyezésének az egyedi támogatás odaítélésének időpontja előtt meg kell történnie.
(5)
A támogatás az alábbi elszámolható költségek fedezéséhez nyújtható:
a) ingatlan építése, szerzése – ideértve a lízinget is – vagy fejlesztése, ezen vezetékezésére vagy strukturált kábelezésére és adott esetben a passzív kiegészítő részére fordított beruházások; földterület vásárlása esetén a adott művelethez kapcsolódó elszámolható költségek teljes összegének
belül az adathálózatok passzív, házon belüli hálózat épületen kívüli magánterületen lévő támogatás mértéke nem haladhatja meg az 10 %-át;
b) gépek és berendezések vásárlása vagy lízingelése, az adott eszköz piaci értékének erejéig;